Virallinen lehti nro C 286 , 22/09/1997 s. 0087



A4-0222/97 Ehdotus Euroopan parlamentin ja neuvoston direktiiviksi bioteknologian keksintöjen oikeudellisesta suojasta (KOM(95)0661 - C4-0063/96 - 95/0350(COD)) Ehdotus hyväksyttiin seuraavin tarkistuksin: (Tarkistus 1) Johdanto-osan kolmas a viite (uusi) >EP:n äänestyksessä hyväksytty teksti> ottavat huomioon Euroopan komission bioteknologian eettisiä vaikutuksia tutkivan asiantuntijaryhmän mandaatin, (Tarkistus 2) Johdanto-osan 3 kappale >Alkuperäinen teksti> 3) ilman tehokasta ja yhdenmukaistettua suojaa kaikissa jäsenvaltioissa on vaarana, ettei yhteisössä tehdä tällaisia investointeja, >EP:n äänestyksessä hyväksytty teksti> 3) tehokas ja yhdenmukaistettu suoja kaikissa jäsenvaltioissa on olennaisen tärkeä bioteknologian alalle tehtävien investointien ylläpitämiseksi ja kannustamiseksi, (Tarkistus 3) Johdanto-osan 4 kappale >Alkuperäinen teksti> 4) Euroopan parlamentin hylättyä sovittelukomitean hyväksymän yhteisen luonnoksen Euroopan parlamentin ja neuvoston direktiiviksi bioteknologian keksintöjen oikeudellisesta suojasta Euroopan parlamentti ja neuvosto ovat todenneet, että bioteknologian keksintöjen oikeudellinen suoja ei voi jäädä nykyiseen tilaansa, >EP:n äänestyksessä hyväksytty teksti> 4) Euroopan parlamentin hylättyä sovittelukomitean hyväksymän yhteisen luonnoksen Euroopan parlamentin ja neuvoston direktiiviksi bioteknologian keksintöjen oikeudellisesta suojasta Euroopan parlamentti ja neuvosto ovat todenneet, että bioteknologian keksintöjen oikeudellinen suoja vaatii selvennystä, (Tarkistus 5) Johdanto-osan 9 kappale >Alkuperäinen teksti> 9) jäsenvaltioiden lainsäädännön yhdenmukaistaminen on tarpeen myös kansallisen lainsäädännön tietyistä kansainvälisistä patentteja ja kasvilajikkeita koskevista sopimuksista peräisin olevien tiettyjen käsitteiden selventämiseksi, jotka ovat aiheuttaneet epävarmuutta mahdollisuuksista suojata kasviainekseen liittyviä ja tiettyjä mikrobiologiaan liittyviä bioteknologisia keksintöjä; kyse on sellaisista käsitteistä, kuten patentoitavuuden poissulkeminen kasvilajikkeilta ja eläinroduilta tai olennaisesti biologisilta menetelmiltä kasvien ja eläinten tuottamiseksi, >EP:n äänestyksessä hyväksytty teksti> 9) se, että kasvilajikkeet ja eläinrodut sekä kasvien ja eläinten tuottamiseen tähtäävät, olennaisesti biologiset menetelmät eivät ole patentoitavissa, sekä tietyt kansallisten lakien piirteet, jotka perustuvat kansainvälisiin patenttien ja kasvilajikkeiden suojaa koskeviin sopimuksiin, ovat luoneet epäselvyyttä bioteknologian ja tiettyjen mikrobiologisten keksintöjen suojasta; yhdenmukaistaminen on tarpeen tämän epäselvyyden poistamiseksi, (Tarkistus 6) Johdanto-osan 9 a kappale (uusi) >EP:n äänestyksessä hyväksytty teksti> 9a) bioteknologialla on kehitysmahdollisuuksia ympäristöalalla ja erityisesti siitä on hyötyä kehitettäessä taloudellisempia ja vähemmän saastuttavia viljelymenetelmiä; tällaisten menettelytapojen tutkimusta ja täytäntöönpanoa on tuettava patenttijärjestelmällä, (Tarkistus 7) Johdanto-osan 9 b kappale (uusi) >EP:n äänestyksessä hyväksytty teksti> 9b) bioteknologia on merkittävää kehitysmaille niin terveydenhoidon kannalta, suurten epidemioiden ja paikallistautien torjunnassa kuin maailman nälänhädän torjunnassa; patenttijärjestelmällä on tuettava myös näiden alojen tutkimusta; on tuettava kansainvälisiä mekanismeja, joilla taataan tällaisen teknologian leviäminen kehitysmaihin, asianomaisten kansojen hyödyksi, (Tarkistus 8) Johdanto-osan 9 c kappale (uusi) >EP:n äänestyksessä hyväksytty teksti> 9c) sopimus teollis- ja tekijänoikeuksien kauppaan liittyvistä näkökohdista (TRIPS-sopimus), jonka Euroopan yhteisö ja jäsenvaltiot ovat allekirjoittaneet, on välittömästi sovellettavissa olevaa oikeutta ja siinä määrätään, että patenttisuoja on taattava kaikkien teknologian alojen tuotteille ja menetelmille, (Tarkistus 9) Johdanto-osan 11 kappale >Alkuperäinen teksti> 11) keksinnön patentti ei oikeuta haltijaa toteuttamaan keksintöään, vaan rajoittuu antamaan hänelle oikeuden kieltää kolmansilta keksinnön hyväksikäyttö teollisiin ja kaupallisiin tarkoituksiin; näin ollen patenttioikeus ei voi vaikuttaa kansalliseen ja yhteisön lainsäädäntöön, joka valvoo tutkimusta ja sen tulosten käyttöä tai kaupan pitämistä, erityisesti suhteessa kansanterveyden, turvallisuuden, ympäristönsuojelun, eläintensuojelun, geneettisen monimuotoisuuden säilyttämisen ja tiettyjen eettisten normien kunnioittamisen vaatimuksiin, >EP:n äänestyksessä hyväksytty teksti> 11) keksinnön patentti ei oikeuta haltijaa toteuttamaan keksintöään, vaan rajoittuu antamaan hänelle oikeuden kieltää kolmansilta keksinnön hyväksikäyttö teollisiin ja kaupallisiin tarkoituksiin; näin ollen patenttioikeus ei voi korvata tai tehdä tarpeettomaksi kansallista, eurooppalaista tai kansainvälistä lainsäädäntöä, joka määrää mahdollisista rajoituksista tai kielloista tai valvoo tutkimusta ja sen tulosten käyttöä tai kaupan pitämistä, erityisesti suhteessa kansanterveyden, turvallisuuden, ympäristönsuojelun, eläintensuojelun, geneettisen monimuotoisuuden säilyttämisen ja tiettyjen eettisten normien kunnioittamisen vaatimuksiin, (Tarkistus 10) Johdanto-osan 12 a kappale (uusi) >EP:n äänestyksessä hyväksytty teksti> 12a) Euroopan neuvoston yleissopimusta ihmisoikeuksista ja biolääketieteestä, jonka ministerikomitea hyväksyi 19. marraskuuta 1996, on noudatettava, (Tarkistus 11) Johdanto-osan 13 kappale >Alkuperäinen teksti> 13) olisi tarkennettava, että ihmisruumiiseen ja sen osiin niiden luonnollisessa tilassa liittyvät tiedot ovat peräisin tieteellisistä löydöistä, eikä niitä voida siten pitää patentoitavina keksintöinä; tästä seuraa, että patenttioikeus ei voi loukata sitä eettistä perusperiaatetta, joka kieltää kaikki ihmiseen liittyvät omistusoikeudet, >EP:n äänestyksessä hyväksytty teksti> 13) patenttioikeutta on käytettävä ihmisen arvokkuuden ja koskemattomuuden takaavia perustavanlaatuisia periaatteita kunnioittaen; on tärkeää vahvistaa se periaate, että ihmisruumis kaikissa muodostumisensa ja kehityksensä vaiheissa, sen kudokset - mukaan lukien sukusolut -, sen tuotteet tai ihmisen geenin sekvenssi tai osasekvenssi eivät ole patentoitavissa; nämä periaatteet eivät ole ristiriidassa patenttioikeuden patentoitavuusperusteiden kanssa, joiden mukaan pelkkä löytö ei voi olla patentin kohteena, (Tarkistus 12) Johdanto-osan 14 kappale >Alkuperäinen teksti> 14) merkittävä edistys sairauksien hoidossa on jo nyt ollut mahdollista sellaisten lääkkeiden ansiosta, jotka on johdettu tai muuten valmistettu ihmisen ruumiista eristetyistä osista sekä sellaisten lääkkeiden avulla, jotka on tuotettu teknisellä menetelmällä, jonka tarkoituksena on tuottaa rakenteeltaan ihmisen kehossa luonnostaan olevien osien kaltaisia osia; tämän vuoksi patenttijärjestelmän avulla olisi kannustettava tällaisten osien tuottamiseen tähtäävää tutkimusta, >EP:n äänestyksessä hyväksytty teksti> 14) merkittävä edistys sairauksien hoidossa on jo nyt ollut mahdollista sellaisten lääkkeiden ansiosta, jotka on johdettu ja/tai muuten valmistettu ihmisen ruumiista eristetyistä osista sekä sellaisten lääkkeiden avulla, jotka on tuotettu teknisillä menetelmillä, joiden tarkoituksena on tuottaa rakenteeltaan ihmisen kehossa luonnostaan olevien osien kaltaisia osia; tämän vuoksi patenttijärjestelmän avulla olisi kannustettava tällaisten lääkkeiden tuotannolle tärkeiden osien tuottamiseen ja eristämiseen tähtäävää tutkimusta, (Tarkistus 13) Johdanto-osan 14 a kappale (uusi) >EP:n äänestyksessä hyväksytty teksti> 14a) patenttijärjestelmä ei anna valtuuksia rahoittaa sellaisten bioteknologisten lääkkeiden tutkimusta ja tuotantoa, jotka ovat tarpeen harvinaisten tai vähälle huomiolle jäävien sairauksien torjunnassa; yhteisön ja jäsenvaltioiden velvollisuutena on antaa riittävä vastaus tähän ongelmaan, (Tarkistus 14) Johdanto-osan 15 kappale >Alkuperäinen teksti> 15) tämän vuoksi on tarpeen todeta, että teollisuuden käyttöön soveltuva, ihmisen ruumiista eristettyyn tai muuten teknisellä menetelmällä tuotettuun osaan perustuva keksintö on patentoitavissa, vaikka tällaisen osan rakenne olisi samanlainen kuin luonnollisen osan rakenne; on kuitenkin selvää, ettei minkään patentin voida tulkita käsittävän ihmisen ruumiin osaa sen luonnollisessa ympäristössä, vaikka keksinnön kohde perustuu ihmisen ruumiin osaan, >EP:n äänestyksessä hyväksytty teksti> 15) tämän vuoksi on tarpeen todeta, että ihmisen ruumiista eristettyyn tai muuten teknisellä menetelmällä tuotettuun osaan perustuvaa keksintöä, jota voidaan soveltaa teollisesti, ei voida sulkea patentoitavuuden ulkopuolelle, vaikka tällaisen osan rakenne olisi samanlainen kuin luonnollisen osan rakenne; on kuitenkin selvää, ettei patentin piiriin kuulu ihmisen ruumiin osa sen luonnollisessa ympäristössä, vaikka keksinnön kohde perustuu ihmisen ruumiin osaan, (Tarkistus 15) Johdanto-osan 16 kappale >Alkuperäinen teksti> 16) tällaista ihmisruumiista eristettyä tai muuten valmistettua osaa ei voida pitää patentoitavuuden alueelle kuulumattomana samalla tavoin kuin luonnollisessa tilassa olevaa ihmisen ruumiin osaa, toisin sanoen sitä ei voida kohdella samalla tavoin kuin löytöä, sillä eristetty osa on tulos teknisistä menetelmistä, joita on käytetty osan tunnistamiseen, puhdistamiseen, luokittelemiseen ja lisäämiseen ihmisen kehon ulkopuolella, joita menetelmiä vain ihminen voi toteuttaa ja joita luonto ei itse pysty toteuttamaan, >EP:n äänestyksessä hyväksytty teksti> 16) tällaista ihmisruumiista eristettyä tai muuten valmistettua osaa ei suljeta patentoitavuuden ulkopuolelle, sillä se on tulos teknisistä menetelmistä, joita on käytetty osan tunnistamiseen, puhdistamiseen, luokittelemiseen ja lisäämiseen ihmisen kehon ulkopuolella, joita menetelmiä vain ihminen voi toteuttaa ja joita luonto ei itse pysty toteuttamaan, (Tarkistus 16) Johdanto-osan 16 a - e kappale (uusi) >EP:n äänestyksessä hyväksytty teksti> 16a) geenisekvenssien tai osasekvenssien patentoitavuutta koskeva keskustelu on ristiriitaista; tämän direktiivin mukaan patentin myöntämiseen keksinnöille, jotka koskevat tällaisia sekvenssejä tai osasekvenssejä, on sovellettava samoja perusteita kuin muillakin teknologian aloilla, >EP:n äänestyksessä hyväksytty teksti> 16b) pelkkään DNA-fragmenttien järjestykseen ei sisälly teknisiä toimintaohjeita, eikä se siten ole patentoitava keksintö, >EP:n äänestyksessä hyväksytty teksti> 16c) sekvenssi tai osasekvenssi voi olla patentoitavan keksinnön kohteena silloin, kun kaikki patentin edellytykset täyttyvät: uutuus, keksinnöllisyys ja teollinen hyödynnettävyys, >EP:n äänestyksessä hyväksytty teksti> 16d) teollisen hyödynnettävyyden periaate edellyttää ensinnäkin, että määritellään sekvenssin tai osasekvenssin lukukehys ja siten myös se, mitä proteiinia DNA-sekvenssi koodaa; jos on kyse päällekkäisistä sekvensseistä, patenttioikeuden kannalta jokainen sekvenssi on itsenäinen sekvenssi, >EP:n äänestyksessä hyväksytty teksti> 16e) sekvenssien tai osasekvenssien teollista hyödynnettävyyttä koskevat julkistamisvaatimukset eivät eroa muiden teknologian alojen vaatimuksista; siten patenttihakemuksessa on julkistettava konkreettisesti vähintään teollinen hyödynnettävyys, (Tarkistus 99) Johdanto-osan 16 f kappale (uusi) >EP:n äänestyksessä hyväksytty teksti> 16f) nykyinen direktiivi ei vaikuta millään lailla voimassa olevan bioteknologian alan keksintöihin sovellettavan patenttilainsäädännön perusperiaatteeseen, jonka mukaan patentti voidaan myöntää jo patentoidun geenisekvensseihin tai osasekvensseihin liittyvän keksinnön kaikille uusille sovellutuksille, (Tarkistus 17) Johdanto-osan 16 g kappale (uusi) >EP:n äänestyksessä hyväksytty teksti> 16g) ihmisen ruumiista otettujen näytteiden käyttöä koskevaa patenttia haettaessa on esitettävä näytteiden antajien tietoinen ja vapaa suostumus tähän. (Tarkistus 18) Johdanto-osan 17 kappale >Alkuperäinen teksti> 17) on tarkennettava patentoitavuuden ulkopuolelle jättämistä kasvilajikkeiden ja eläinrotujen osalta, mikä koskee näitä lajikkeita ja rotuja sellaisenaan, eikä sen vuoksi vaikuta sellaisten kasvien tai eläinten patentoitavuuteen, jotka on tuotettu ainakin yhden pääasiallisesti mikrobiologisen vaiheen sisältävän menetelmän kautta, riippumatta siitä biologisesta materiaalista, johon tällaista menetelmää sovelletaan, >EP:n äänestyksessä hyväksytty teksti> 17) tässä direktiivissä ei käsitellä kasvilajikkeiden ja eläinrotujen jättämistä patentoitavuuden ulkopuolelle; keksinnöt, joiden kohteena on kasveja tai eläimiä, ovat sitä vastoin periaatteessa patentoitavissa, jos keksinnön toteuttaminen ei rajoitu teknisesti yhteen kasvilajikkeeseen tai eläinrotuun, (Tarkistus 19) Johdanto-osan 17 kappale a (uusi) >EP:n äänestyksessä hyväksytty teksti> 17a) kasvilajikkeiden käsite määritellään lajikkeiden suojelua koskevassa lainsäädännössä; sen mukaan lajikkeelle on tyypillistä sen koko solun perimä, minkä johdosta kasvi on yksilöllinen; se voidaan erottaa selkeästi muista lajikkeista, (Tarkistus 20) Johdanto-osan 17 kappale b (uusi) >EP:n äänestyksessä hyväksytty teksti> 17b) kasvien muodostama kokonaisuus, jonka tuntomerkkinä on tietty yksittäinen geeni (eikä koko solun perimä) ei kuulu lajikkeensuojelun piiriin, siten sitä ei voida jättää patentoitavuuden ulkopuolelle, vaikka siihen kuuluisikin kasvilajikkeita, (Tarkistus 21) Johdanto-osan 17 c kappale (uusi) >EP:n äänestyksessä hyväksytty teksti> 17c) jos keksinnössä sitä vastoin on kyse vain siitä, että jotakin tiettyä kasvilajiketta muutetaan geneettisesti ja siitä valmistetaan uusi lajike, uusi lajike jää patentoitavuuden ulkopuolelle siinäkin tapauksessa, että geneettinen muutos ei ole tulosta jalostuksesta vaan geeniteknisen menetelmän käytöstä, (Tarkistus 22) Johdanto-osan 18 kappale >Alkuperäinen teksti> 18) on otettava huomioon ihmisen väliintulo ja tällaisen väliintulon vaikutukset aikaansaatuun tulokseen, jotta voitaisiin määritellä patentoitavuuden ulkopuolelle kuuluvat pääasiallisesti biologiset menetelmät kasvien tai eläinten tuottamiseksi, >EP:n äänestyksessä hyväksytty teksti> 18) kasvien ja eläinten jalostamisen menetelmä on pääasiallisesti biologinen, kun se perustuu koko solun perimän risteyttämiseen (johon liittyy valinta ja kenties uusi, täysimittainen risteytys), (Tarkistus 23) Johdanto-osan 19 kappale >Alkuperäinen teksti> 19) kansallisten keksintöjen patentoinnista annettu lainsäädäntö sisältää patentoitavuuden perusteita ja patentoitavuuden esteitä koskevia säännöksiä, erityisesti sellaisia säännöksiä, joiden mukaan patenttia ei myönnetä sellaisille keksinnöille, joiden julkistaminen tai hyödyntäminen olisi yleisen järjestyksen tai moraalin vastaista, >EP:n äänestyksessä hyväksytty teksti> 19) tämä direktiivi ei koske keksintöjen ja löytöjen käsitteitä, joiden kehittämiseen ovat vaikuttaneet kansalliset patenttilait, patenttitoimistojen toiminta ja alan oikeuskäytäntö, eikä käsitteitä, jotka määritetään kansainvälisissä sopimuksissa sekä Euroopan patenttiyleissopimuksessa, (Tarkistus 24) Johdanto-osan 19 a kappale (uusi) >EP:n äänestyksessä hyväksytty teksti> 19a) tämä direktiivi ei koske kansallisen patenttilainsäädännön säännöksiä, joiden mukaan menetelmät ihmis- tai eläinruumiin kirurgiseksi tai terapeuttiseksi hoitamiseksi sekä ihmis- tai eläinruumiin diagnosoimismenetelmät jäävät patentoitavuuden ulkopuolelle, (Tarkistus 79) Johdanto-osan 19 b kappale (uusi) >EP:n äänestyksessä hyväksytty teksti> 19b) tämä direktiivi ei vaikuta voimassa olevan patenttilainsäädännön perusperiaatteeseen, jonka mukaan patentti voidaan myöntää jo patentoidun tuotteen kaikille uusille sovellutuksille, (Tarkistus 26) Johdanto-osan 19 c ja d kappale (uusi) >EP:n äänestyksessä hyväksytty teksti> 19c) TRIPS-sopimus antaa allekirjoittajavaltioille mahdollisuuden sulkea patentoitavuuden ulkopuolelle keksinnöt, joiden kaupallinen hyödyntäminen on tarpeen kieltää valtion alueella yleisen järjestyksen ja moraalin suojelemiseksi, mukaan lukien ihmisten tai eläinten terveyden ja hengen suojelu sekä kasvien suojelu, tai aiheutuvan vakavan haitan välttämiseksi edellyttäen, että suojan ulkopuolelle sulkeminen ei perustu yksinomaan siihen, että kyseisen sopimuspuolena olevan valtion laki kieltää sellaisen hyödyntämisen (27 artiklan 2 kohta); >EP:n äänestyksessä hyväksytty teksti> 19d) muut kansallisen lain hyödyntämistä koskevat kiellot eivät riitä patentoitavuuden ulkopuolelle sulkemiseen; tällainen poissulkeminen edellyttää, että keksinnön kaupallinen hyödyntäminen on kyseisessä jäsenvaltiossa kiellettyä; keksintöä, jonka kaupallinen hyödyntäminen on sallittua, ei voida sulkea patentoitavuuden ulkopuolelle, (Tarkistus 27) Johdanto-osan 20 kappale >Alkuperäinen teksti> 20) tämän direktiivin säännöksiin olisi sisällytettävä tällainen viittaus yleiseen järjestykseen tai moraaliin erityisesti sen korostamiseksi, että jotkut bioteknologian keksintöjen sovellusten seuraukset tai vaikutukset voivat loukata niitä, >EP:n äänestyksessä hyväksytty teksti> 20) tässä direktiivissä on korostettava myös periaatetta, jonka mukaan patentoitavuuden ulkopuolelle on suljettava keksinnöt, joiden julkistaminen tai hyödyntäminen olisi yleisen järjestyksen tai moraalin vastaista, (Tarkistus 28) Johdanto-osan 21 kappale >Alkuperäinen teksti> 21) tällaisen loukkauksen mahdollinen olemassaolo olisi tutkittava tapauskohtaisesti arvioimalla siihen liittyviä arvoja ja punniten keksinnöstä saatavaa hyötyä ja siihen liittyviä mahdollisia riskejä ja tarvittaessa ottaen huomioon oikeusjärjestelmän perusarvoihin perustuvat väitteet, >EP:n äänestyksessä hyväksytty teksti> Poistetaan. (Tarkistus 80) Johdanto-osan 22 kappale >Alkuperäinen teksti> 22) tämän direktiivin olisi myös sisällettävä ohjeellinen luettelo keksinnöistä, joita ei voi patentoida, yleisohjeeksi kansallisille tuomioistuimille ja patenttivirastoille yleistä järjestystä tai moraalia koskevan viittauksen tulkitsemista varten, >EP:n äänestyksessä hyväksytty teksti> 22) tämän direktiivin olisi myös sisällettävä ohjeellinen luettelo keksinnöistä, joita ei voi patentoida, yleisohjeeksi kansallisille tuomioistuimille ja patenttivirastoille yleistä järjestystä tai moraalia koskevan viittauksen tulkitsemista varten; tällaisen luettelon ei luonnollisesti voida olettaa olevan täydellinen; menettelyt, joiden käyttö loukkaa ihmisarvoa, kuten menetelmät ihmisen ja eläimen sukusoluista tai joka suuntaan erilaistumiskykyisistä soluista koostuvien ihmis- eläin-risteymien tuottamiseksi, on luonnollisesti myös suljettava patentoitavuuden ulkopuolelle, (Tarkistus 30) Johdanto-osan 23 kappale >Alkuperäinen teksti> 23) tällainen eettisten ja moraalisten näkökohtien laaja huomioon ottaminen bioteknologian keksintöjen patentoitavuuden tarkastelussa on välttämätöntä tämän tieteenalan tutkimuskohteen - elävän materiaalin - ja tarkasteltavina olevien keksintöjen usein huomattavien seurausten vuoksi; tällainen huomioon ottaminen ei kuitenkaan muuta patenttioikeuden luonnetta ensisijaisesti teknisenä lainsäädäntönä eikä korvaa sitä lainmukaisuuden tarkastamista, jota bioteknologian keksinnöille vaaditaan niiden kehittämisen alusta lähtien tai niitä kaupan pidettäessä erityisesti turvallisuuden osalta, >EP:n äänestyksessä hyväksytty teksti> 23) tällaisia moraalisia näkökohtia on punnittava huolellisesti tarkasteltaessa bioteknologian keksintöjen patentoitavuutta, koska ne liittyvät luontaisesti elävään materiaaliin ja koska niillä on mahdollisesti kauaskantoisia seurauksia; tällainen moraalinen tarkastelu vain täydentää tavanomaista patenttioikeuden lainmukaisuuden tarkastamista kyseessä olevasta alasta riippumatta, (Tarkistus 31) Johdanto-osan 24 kappale >Alkuperäinen teksti> 24) ottaen huomioon sukusoluihin kohdistuvan geeniterapian esiin tuomien uusien kysymysten merkittävyys ja kiistelty luonne on tärkeätä yksiselitteisesti poistaa kaikki siihen perustuvat käsittelymenetelmät, >EP:n äänestyksessä hyväksytty teksti> 24) Euroopan unionissa vallitsee yksimielisyys siitä, että ihmisen sukusoluihin kohdistuvat toimenpiteet ja ihmisen kloonaaminen ovat yleisen järjestyksen ja moraalin vastaisia; siksi on tärkeää yksiselitteisesti poistaa ihmisen sukusoluihin kohdistuvien hoitomenetelmien ja ihmisen kloonaamismenetelmien patentoitavuus, (Tarkistus 33) Johdanto-osan 24 a kappale (uusi) >EP:n äänestyksessä hyväksytty teksti> 24a) tämä direktiivi ei vaikuta 4. marraskuuta 1950 tehdyn ihmisoikeuksien ja perusvapauksien suojelemista koskevan yleissopimuksen soveltamista, ihmisoikeuksia ja ihmisarvon suojelua suhteessa biologiaan ja lääketieteeseen koskevan yleissopimuksen soveltamista: 19. marraskuuta 1996 tehty yleissopimus ihmisoikeuksista ja biolääketieteestä, tai minkään muun sellaisen ihmisoikeuksien suojelua koskevan kansainvälisen välineen soveltamista, jossa jäsenvaltiot ovat tehneet yhteistyötä tai johon ne ovat liittyneet, (Tarkistus 34) Johdanto-osan 25 kappale >Alkuperäinen teksti> 25) menetelmät, jotka muuttavat eläinten geneettistä identiteettiä ja jotka todennäköisesti aiheuttavat niille kärsimyksiä tai fyysisiä vammoja ilman huomattavaa hyötyä ihmiselle tai eläimelle, ja tällaisilla menetelmillä tuotettavat eläimet on vastaavasti jätettävä patentoitavuuden ulkopuolelle siltä osin kun kyseisille eläimille aiheutetut kärsimykset ja fyysiset vammat eivät ole kohtuullisessa suhteessa tavoitteeseen nähden, >EP:n äänestyksessä hyväksytty teksti> 25) menetelmät, jotka muuttavat eläinten geneettistä identiteettiä ja jotka todennäköisesti aiheuttavat niille kärsimyksiä tai fyysisiä vammoja ilman huomattavaa lääketieteellistä (diagnostista tai terapeuttista) hyötyä ihmiselle tai eläimelle, ja tällaisilla menetelmillä tuotettavat eläimet on vastaavasti jätettävä patentoitavuuden ulkopuolelle, (Tarkistus 35) Johdanto-osan 30 kappale >Alkuperäinen teksti> 30) toisena poikkeuksena patentinhaltijan oikeuksiin maanviljelijälle on sallittava mahdollisuus käyttää suojattua karjaa jalostukseen omalla tilallaan karjansa uudistamiseksi, >EP:n äänestyksessä hyväksytty teksti> 30) toisena poikkeuksena patentinhaltijan oikeuksiin maanviljelijälle on sallittava mahdollisuus käyttää suojattua karjaa maatalouden tarkoituksiin, >Alkuperäinen teksti> (Tarkistus 36) Johdanto-osan 33 kappale >Alkuperäinen teksti> 33) uusista kasvilajikkeista peräisin olevien, geenitekniikalla tuotettujen kasvien uusien ominaisuuksien hyödyntämisen alalla on taattava käyttö maksua vastaan pakkoluvan muodossa silloin, kun yleinen etu vaatii sellaisen keksinnön hyödyntämistä, jolle lupaa pyydetään, ja keksintö edustaa merkittävää teknistä kehitystä, >EP:n äänestyksessä hyväksytty teksti> 33) uusista kasvilajikkeista peräisin olevien, geenitekniikalla tuotettujen kasvien uusien ominaisuuksien hyödyntämisen alalla on taattava käyttö maksua vastaan pakkoluvan muodossa silloin, kun keksintö edustaa merkittävää teknistä kehitystä, (Tarkistus 37) Johdanto-osan 33 a kappale (uusi) >EP:n äänestyksessä hyväksytty teksti> 33a) TRIPS-sopimus sisältää yksityiskohtaisia säännöksiä todistustaakasta (34 artikla), jotka sitovat kaikkia jäsenvaltioita; siksi ei ole tarpeen sisällyttää tähän direktiiviin asiaa koskevaa määräystä, (Tarkistus 38) Johdanto-osan 33 b kappale (uusi) >EP:n äänestyksessä hyväksytty teksti> 33b) komissio tutkii, estyykö vapaa ja esteetön tieteellinen tietojenvaihto geeniteknologian perustutkimuksen alalla siksi, että patenttisuojaan oikeutettua tietoa sisältävät julkaisut viivästyvät tai jäävät ilmestymättä, koska muutoin keksintö jäisi patentoitavuuden ulkopuolelle siksi, että se ei ole uusi; komissio laatii sen vuoksi vertailun USA:n ja Japanin patenttioikeuden kanssa ja esittää siitä neuvostolle ja Euroopan parlamentille kertomuksen kaksi vuotta tämän direktiivin voimaantulon jälkeen, (Tarkistus 39) Johdanto-osan 33 c kappale (uusi) >EP:n äänestyksessä hyväksytty teksti> 33c) komissio esittää Euroopan parlamentille vuosittain kertomuksen patenttioikeuden kehittymisestä bio- ja geeniteknologian alalla, (Tarkistus 40) Johdanto-osan 33 d kappale (uusi) >EP:n äänestyksessä hyväksytty teksti> 33d) tämä direktiivi ei rajoita jäsenvaltioiden kansainvälisistä sopimuksista aiheutuvia oikeuksia ja velvollisuuksia, (Tarkistus 41) Johdanto-osan 33 e kappale (uusi) >EP:n äänestyksessä hyväksytty teksti> 33e) biologista monimuotoisuutta koskevan yleissopimuksen periaatteena on, että «valtioilla on Yhdistyneiden Kansakuntien peruskirjan ja kansainvälisen oikeuden periaatteiden mukaisesti ehdoton oikeus käyttää omia luonnonvarojaan ympäristöpolitiikkansa mukaisesti ja vastuu siitä, että niiden lainkäyttövallan tai valvonnan alaiset toimet eivät vahingoita ympäristöä» (3 artikla), (Tarkistus 42) Johdanto-osan 33 f kappale (uusi) >EP:n äänestyksessä hyväksytty teksti> 33f) kyseisen yleissopimuksen 16 artiklan (Teknologian siirto ja saatavuus) 2 kohdan toisen virkkeen mukaan «patentoitavan tai muun henkisen omaisuuden oikeuksin suojatun tekniikan osalta mainittu siirto ja saanti tulee järjestää asianmukaisten ja tehokkaiden henkistä omaisuutta koskevien oikeuksien mukaisesti.» (Tarkistus 77) Johdanto-osan 33 g kappale (uusi) >EP:n äänestyksessä hyväksytty teksti> 33g) kyseisen yleissopimuksen 8 artiklan j kohdan (In situ -suojelu) mukaisesti «Kunkin sopimuspuolen tulee mahdollisuuksiensa mukaan ja soveltuvin osin kansallisen lainsäädäntönsä mukaisesti kunnioittaa, suojella ja ylläpitää alkuperäiskansojen ja paikallisten yhteisöjen sellaista tietämystä, keksintöjä ja käytäntöjä, joka sisältyy biologisen monimuotoisuuden suojelun ja kestävän käytön kannalta merkityksellisiin perinteisiin elämänmuotoihin ja edistää ja laajentaa niiden soveltamista mainittujen yhteisöjen luvalla ja myötävaikutuksella sekä rohkaista tietämyksestä, keksinnöistä ja käytännöstä saadun hyödyn tasapuolista jakoa," (Tarkistus 43) Johdanto-osan 33 h kappale (uusi) >EP:n äänestyksessä hyväksytty teksti> 33h) kyseisen yleissopimuksen 16 artiklan 5 kohdan mukaan «sopimuspuolet tunnustavat, että patentit ja muut henkisen omaisuuden oikeudet voivat vaikuttaa tämän yleissopimuksen täytäntöönpanoon, ja toimivat siksi näiltä osin yhteistyössä kansallisen lainsäädännön ja kansainvälisen oikeuden mukaisesti varmistaakseen, että mainitut oikeudet eivät ole vastoin tämän yleissopimuksen tavoitteita vaan tukevat niitä.» (Tarkistus 44) Johdanto-osan 33 i kappale (uusi) >EP:n äänestyksessä hyväksytty teksti> 33i) biologista monimuotoisuutta koskevan yleissopimuksen sopimuspuolten kolmas konferenssi, joka järjestettiin marraskuussa 1996, tunnusti päätöksessään nro III/17, että «työskentelyä on jatkettava, jotta voitaisiin laatia yhteinen arvio henkisen omaisuuden oikeuksien sekä TRIPS-sopimuksen ja biologista monimuotoisuutta koskevan yleissopimuksen määräyksien välisestä suhteesta, erityisesti mitä tulee teknologian siirtoa koskeviin asioihin, biologisen monimuotoisuuden säilyttämiseen ja kestävään käyttöön sekä geneettisten luonnonvarojen tuottaman hyödyn oikeudenmukaiseen ja tasavertaiseen jakamiseen, mukaan lukien sellaisten alkuperäiskansojen ja paikallisten yhteisöjen tietämyksen, innovaatiot ja käytänteiden suojelu, jotka edustavat biologisen monimuotoisuuden säilyttämisen ja kestävän käytön kannalta oleellisen tärkeitä perinteisiä elämänmuotoja», (Tarkistus 68) Johdanto-osan 33 j kappale (uusi) >EP:n äänestyksessä hyväksytty teksti> 33j) jäsenvaltioiden biodiversiteettiä koskevasta yleissopimuksesta johtuvat velvoitteet ja sitoumukset, edellä mainitut periaatteet mukaan lukien, on tunnustettava ja niitä on noudatettava tämän direktiivin ja sitä seuraavan bioteknologiaa koskevan patenttilain täytäntöönpanossa; (Tarkistus 67) 1 artiklan 2 kohta >Alkuperäinen teksti> 2. Tämä direktiivi ei rajoita tutkimuksen valvontaa ja tutkimustulosten käyttöä tai kaupan pitämistä koskevan kansallisen tai yhteisön lainsäädännön soveltamista. >EP:n äänestyksessä hyväksytty teksti> 2. Tämä direktiivi ei rajoita jäsenvaltioiden kansainvälisistä sopimuksista, erityisesti biodiversiteettiä koskevasta yleissopimuksesta ja TRIPS- sopimuksesta, aiheutuvia oikeuksia ja velvollisuuksia. (Tarkistus 48) 2 artikla >Alkuperäinen teksti> Tässä direktiivissä tarkoitetaan 1. «biologisella materiaalilla» kaikkea materiaalia, joka sisältää geneettistä tietoa ja pystyy itse lisääntymään tai jota voidaan lisätä biologisessa järjestelmässä; >EP:n äänestyksessä hyväksytty teksti> 1. Keksintöjä, jotka ovat uusia, perustuvat keksinnölliseen toimintaan ja ovat teollisesti hyödynnettävissä, voidaan patentoida siinäkin tapauksessa, että niiden kohteena on biologisesta materiaalista koostuva tai sitä sisältävä tuote tai menetelmä, jossa valmistetaan, muokataan tai käytetään biologista materiaalia. >Alkuperäinen teksti> 2. «mikrobiologisella menetelmällä» kaikkia menetelmiä, joissa käytetään mikrobiologista materiaalia tai joiden kohteena on mikrobiologinen materiaali tai joilla tuotetaan mikrobiologista materiaalia. Monivaiheista menetelmää pidetään mikrobiologisena menetelmänä, jos ainakin yksi sen olennainen vaihe on mikrobiologinen; >EP:n äänestyksessä hyväksytty teksti> 2. 'Biologisella materiaalilla' tarkoitetaan materiaalia, joka sisältää geneettistä tietoa ja joka voi itse tuottaa itseään tai jota voidaan tuottaa lisää biologisessa järjestelmässä. >Alkuperäinen teksti> 3. «olennaisesti biologisella menetelmällä kasvien tai eläinten tuottamiseksi» kaikkia menetelmiä, jotka kokonaisuudessaan esiintyvät luonnossa tai eivät ole enempää kuin luonnollinen kasvien tai eläinten tuottamismenetelmä. >EP:n äänestyksessä hyväksytty teksti> 3. Biologinen materiaali, joka eristetään luonnollisesta ympäristöstään tai valmistetaan teknisen menetelmän avulla, voi olla keksinnön kohteena myös silloin, kun sitä jo esiintyy luonnossa. >EP:n äänestyksessä hyväksytty teksti> 3a. 'Mikrobiologisella menetelmällä' tarkoitetaan kaikkia menetelmiä, joissa käytetään mikrobiologista materiaalia tai joiden kohteena on mikrobiologinen materiaali tai joilla tuotetaan mikrobiologista materiaalia. >EP:n äänestyksessä hyväksytty teksti> 3b. Kasvien tai eläinten jalostamisen menetelmä on pääasiallisesti biologinen, jos se perustuu risteyttämiseen ja valintaan. >EP:n äänestyksessä hyväksytty teksti> 3c. Kasvilajikkeiden käsite määritellään lajikkeiden suojelua koskevassa lainsäädännössä. (Tarkistus 47) 2 a artikla (uusi) >EP:n äänestyksessä hyväksytty teksti> 2 a artikla 1. Patentteja ei myönnetä a) kasvilajikkeille ja eläinroduille b) pääasiallisesti biologisille kasvien ja eläinten tuottamismenetelmille. >EP:n äänestyksessä hyväksytty teksti> 2. Keksinnöt, joiden kohteena ovat kasvit tai eläimet, voidaan patentoida, jos keksinnön toteutettavuus ei teknisesti rajoitu yhteen tiettyyn kasvilajikkeeseen tai eläinrotuun. >EP:n äänestyksessä hyväksytty teksti> 3. 1 kohdan b alakohtaa ei sovelleta patentoitavuuteen, kun kyseessä on keksintö, jonka aiheena on mikrobiologinen tai muu tekninen menetelmä tai tällaisen menetelmän avulla tuotettu tuote. (Tarkistukset 100 ja 49) 3 artikla >Alkuperäinen teksti> 1. Ihmisen ruumiin tai sen luonnollisessa tilassa olevien osien ei katsota olevan patentoitavia keksintöjä. >EP:n äänestyksessä hyväksytty teksti> 1. Ihmisen ruumiin, sen rakenteen ja kehityksen eri vaiheissa sekä pelkän sen osaa, geenin sekvenssi tai osasekvenssi mukaan lukien, koskevan löydön ei katsota olevan patentoitavia keksintöjä. >Alkuperäinen teksti> 2. Sen estämättä, mitä kohdassa 1 säädetään, teolliseen käyttöön soveltuvien ihmisen kehosta eristettyyn tai muuten teknisellä menetelmällä valmistettuun osaan perustuvan keksinnön kohde on patentoitavissa, vaikka tällainen osa olisi rakenteeltaan samanlainen kuin luonnollinen osa. >EP:n äänestyksessä hyväksytty teksti> 2. Ihmisen kehosta eristetty tai muuten teknisellä menetelmällä valmistettu osa, yksittäisen geenin rakenne tai osarakenne mukaan lukien, voi muodostaa patentoitavissa olevan keksinnön, vaikka tällaisen osan rakenne olisi samanlainen kuin luonnollisen osan rakenne. >EP:n äänestyksessä hyväksytty teksti> 2a. Kun on kyse ihmisgeenin sekvenssistä tai osasekvenssistä, teollinen käyttötarkoitus on ilmoitettava havainnollisesti patenttihakemuksessa. (Tarkistus 50) 4 artikla >Alkuperäinen teksti> 4 artikla >EP:n äänestyksessä hyväksytty teksti> Poistetaan. >Alkuperäinen teksti> 1. Keksinnön kohteelta ei saa evätä patentoitavuutta yksinomaan sillä perusteella, että se koostuu biologisesta materiaalista tai siinä käytetään biologista materiaalia taikka sitä sovelletaan biologiseen materiaaliin. >Alkuperäinen teksti> 2. Patentoitavissa on biologinen materiaali, mukaan lukien kasvit ja eläimet, kuten myös kasvien ja eläinten osat, jotka on saatu muulla kuin olennaisesti biologisella menetelmällä, lukuun ottamatta kasvilajikkeita ja eläinrotuja sellaisenaan. (Tarkistus 51) 5 artikla >Alkuperäinen teksti> 5 artikla >EP:n äänestyksessä hyväksytty teksti> Poistetaan. >Alkuperäinen teksti> Mikrobiologiset menetelmät ja näillä menetelmillä saadut tuotteet ovat patentoitavissa. (Tarkistus 52) 6 artikla >Alkuperäinen teksti> 6 artikla >EP:n äänestyksessä hyväksytty teksti> Poistetaan. >Alkuperäinen teksti> Olennaisesti biologiset menetelmät kasvien tai eläinten tuottamiseksi eivät ole patentoitavissa. (Tarkistus 53) 7 artikla >Alkuperäinen teksti> 7 artikla >EP:n äänestyksessä hyväksytty teksti> Poistetaan. >Alkuperäinen teksti> Patentoitavissa on kasvilajikkeiden ja eläinrotujen käyttö sekä menetelmät niiden tuottamiseksi, lukuun ottamatta kasvien ja eläinten tuotantoon tarkoitettuja olennaisesti biologisia jalostusmenetelmiä. (Tarkistus 54) 8 artikla >Alkuperäinen teksti> 8 artikla >EP:n äänestyksessä hyväksytty teksti> Poistetaan. >Alkuperäinen teksti> Biologiseen materiaaliin liittyvän keksinnön kohdetta ei voida pitää löytönä tai katsoa, että se ei ole uusi yksinomaan sillä perusteella, että tätä materiaalia esiintyy luonnossa. (Tarkistus 76/korj.) 8 a artikla (uusi) >EP:n äänestyksessä hyväksytty teksti> 8 a artikla 1. Jos keksintö koostuu kasveista tai eläimistä peräisin olevasta biologisesta materiaalista tai jos siinä käytetään tällaista materiaalia, keksinnölle myönnetään patentti vain siinä tapauksessa, että patenttijulkaisussa ilmoitetaan materiaalin maantieteellinen alkuperäpaikka ja että patentin hakija todistaa patenttiviranomaiselle, että materiaalia on käytetty alkuperäpaikassa voimassa olevan käyttö- ja vientilainsäädännön mukaisesti. 2. Jos keksintö koostuu ihmisestä peräisin olevasta biologisesta materiaalista tai jos siinä käytetään tällaista materiaalia, keksinnölle myönnetään patentti vain siinä tapauksessa, että patenttihakemuksen selitysosassa ilmoitetaan alkuperähenkilön, tämän laillisen edustajan tai omaisten nimi ja osoite ja että patentin hakija todistaa patenttiviranomaiselle, että materiaalia on käytetty ja sille on haettu patenttia alkuperähenkilön, tämän laillisen edustajan tai omaisten vapaaehtoisesti ja tietoisesti annetulla luvalla, Patenttiviranomaiset eivät julkaise alkuperähenkilön, tämän laillisen edustajan tai omaisten nimeä ja osoitetta. (Tarkistus 55) 9 artikla >Alkuperäinen teksti> 1. Keksinnöt, joiden hyödyntäminen olisi vastoin yleistä järjestystä tai moraalia, eivät ole patentoitavia; hyödyntämistä ei kuitenkaan pidetä sellaisena yksinomaan sillä perusteella, että se on kielletty lainsäädännössä tai hallinnollisilla määräyksillä. >EP:n äänestyksessä hyväksytty teksti> 1. Keksinnöt, joiden hyödyntäminen tai julkistaminen olisi vastoin yleistä järjestystä tai moraalia, eivät ole patentoitavia; hyödyntämistä ei kuitenkaan pidetä sellaisena yksinomaan sillä perusteella, että se on kielletty lainsäädännössä tai hallinnollisilla määräyksillä. >Alkuperäinen teksti> 2. Edellä 1 kohdan mukaisesti seuraavat keksinnöt eivät ole patentoitavissa: >EP:n äänestyksessä hyväksytty teksti> 2. Edellä 1 kohdan mukaisesti seuraavat keksinnöt eivät ole patentoitavia: >Alkuperäinen teksti> a) ihmiseen kohdistuvat hoitomenetelmät, joissa käytetään sukusoluihin kohdistuvaa geeniterapiaa; >EP:n äänestyksessä hyväksytty teksti> a) ihmisen tuottamiseksi käytettävät kloonausmenetelmät. >EP:n äänestyksessä hyväksytty teksti> aa) menetelmät, joilla muutetaan ihmisen sukusolujen geneettistä identiteettiä, >Alkuperäinen teksti> b) menetelmät, joilla muutetaan eläinten geneettistä identiteettiä ja jotka todennäköisesti aiheuttavat eläimille kärsimyksiä tai fyysisiä vammoja ilman, että siitä on huomattavaa etua ihmiselle tai eläimelle, sekä tällaisilla menetelmillä tuotetut eläimet, sikäli kuin eläimille aiheutettu kärsimys tai ruumiilliset vammat eivät ole kohtuullisessa suhteessa tavoitteisiin nähden. >EP:n äänestyksessä hyväksytty teksti> b) menetelmät, joilla muutetaan eläinten geneettistä identiteettiä ja jotka todennäköisesti aiheuttavat eläimille kärsimyksiä tai fyysisiä vammoja ilman, että siitä on huomattavaa lääketieteellistä etua ihmiselle tai eläimelle, sekä tällaisilla menetelmillä tuotetut eläimet. >EP:n äänestyksessä hyväksytty teksti> ba) menetelmät, joissa käytetään ihmisalkioita; >EP:n äänestyksessä hyväksytty teksti> bb) menetelmät, joilla tuotetaan keinotekoisesti ihmisalkioita, joilla on samat geneettiset tiedot kuin toisella elävällä tai kuolleella ihmisellä (ihmisten kloonaaminen); (Tarkistus 78) 9 a artikla (uusi) >EP:n äänestyksessä hyväksytty teksti> 9 a artikla Perustetaan eettinen komitea arvioimaan kaikkia bioteknologiaan ja sen käyttöön liittyviä näkökohtia erityisesti patenttien osalta. Komissio antaa ehdotuksia kyseisen komitean kokoonpanosta ja toimivallasta ennen tämän direktiivin voimaantuloa. (Tarkistus 57) 10 artiklan 2 kohta >Alkuperäinen teksti> 2. Patentin antama suoja menetelmälle, jossa tuotetaan biologista materiaalia, jolla on keksinnön seurauksena tiettyjä erityispiirteitä, käsittää menetelmällä välittömästi saadun biologisen materiaalin ja kaiken muun biologisen materiaalin, joka on saatu menetelmällä välittömästi saadusta biologisesta materiaalista lisäämällä tai monistamalla samanlaisessa tai erikoistuneessa muodossa. Tämä suoja ei vaikuta siihen kasvilajikkeiden ja eläinrotujen patentoitavuuden poissulkemiseen, josta säädetään 4 artiklan 2 kohdassa. >EP:n äänestyksessä hyväksytty teksti> 2. Patentin antama suoja menetelmälle, jossa tuotetaan biologista materiaalia, jolla on keksinnön seurauksena tiettyjä erityispiirteitä, käsittää menetelmällä välittömästi saadun biologisen materiaalin ja kaiken muun biologisen materiaalin, joka on saatu menetelmällä välittömästi saadusta biologisesta materiaalista lisäämällä tai monistamalla samanlaisessa tai erikoistuneessa muodossa. (Tarkistus 58) 11 artikla >Alkuperäinen teksti> 11. Patentin antama suoja geneettistä tietoa sisältävälle tai siitä koostuvalle tuotteelle käsittää kaiken materiaalin, jossa tuote on osana ja johon geneettinen tieto sisältyy ja jossa se ilmentyy, jollei 3 artiklan 1 kohdasta muuta johdu. >EP:n äänestyksessä hyväksytty teksti> 11. Patentin antama suoja geneettistä tietoa sisältävälle tai siitä koostuvalle tuotteelle käsittää kaiken materiaalin, jossa tuote on osana ja johon geneettinen tieto sisältyy ja jossa se ilmentyy, jollei 2 a artiklan 1 kohdasta ja 3 artiklan 1 kohdasta muuta johdu. (Tarkistus 95) 13 artiklan 1 kohta >Alkuperäinen teksti> 1. Poiketen siitä, mitä 10 ja 11 artiklassa säädetään, patentinhaltijan suorittama tai hänen suostumuksellaan tapahtuva lisäysaineiston myynti maanviljelijälle maatalouden käyttöön merkitsee sitä, että viljelijä saa käyttää sadosta saamaansa tuotetta uudelleen viljelyyn tai lisäämiseen; tämän poikkeuksen laajuus ja edellytykset vastaavat 27 päivänä heinäkuuta 1994 annetun neuvoston asetuksen (EY) N:o 2100/94 14 artiklaa. >EP:n äänestyksessä hyväksytty teksti> 1. Poiketen siitä, mitä 10 ja 11 artiklassa säädetään, patentinhaltijan suorittama tai hänen suostumuksellaan tapahtuva lisäysaineiston myynti maanviljelijälle maatalouden käyttöön merkitsee sitä, että viljelijä saa käyttää sadosta saamaansa tuotetta uudelleen viljelyyn tai lisäämiseen; tämän poikkeuksen laajuus ja edellytykset vastaavat 27 päivänä heinäkuuta 1994 annetun neuvoston asetuksen (EY) N:o 2100/94 14 artiklan 1 ja 3 kohtaa. Lisäksi myynti merkitsee sitä, että viljelijä saa käyttää suojattua lisäysaineistoa maatalouden tarkoituksiin, mukaan lukien jälleenmyynti maatalouskäyttöön mutta ei kaupallisen kasvinjalostustoiminnan puitteissa tai sen tarkoituksiin tapahtuva myynti. (Tarkistus 59) 13 artiklan 2 kohta >Alkuperäinen teksti> 2. Poiketen siitä, mitä 10 ja 11 artiklassa säädetään, patentinhaltijan suorittama tai hänen suostumuksellaan tapahtuva jalostuskarjan myynti maanviljelijälle merkitsee sitä, että maanviljelijä saa käyttää suojattua karjaa jalostamiseen omalla tilallaan karjansa uudistamiseksi. >EP:n äänestyksessä hyväksytty teksti> 2. Poiketen siitä, mitä 10 ja 11 artiklassa säädetään, patentinhaltijan suorittama tai hänen suostumuksellaan tapahtuva jalostuskarjan tai muun lisäysaineiston myynti maanviljelijälle merkitsee sitä, että maanviljelijä saa käyttää suojattua karjaa maatalouden tarkoituksiin. Tähän lupaan sisältyy jälleenmyynti maatalouskäyttöön, mutta ei kaupallisen karjankasvatustoiminnan puitteissa tai sen tarkoituksiin tapahtuva myynti. (Tarkistus 60) 14 artiklan 3 kohdan b alakohta >Alkuperäinen teksti> b) sellaisen kasvilajikkeen tai keksinnön hyödyntäminen, jota varten lupaa haetaan, on yleisen edun mukaista ja lajike tai keksintö edustaa huomattavaa teknistä kehitystä. >EP:n äänestyksessä hyväksytty teksti> b) kasvilajike tai keksintö edustaa huomattavaa teknistä kehitystä. (Tarkistus 61) 14 artiklan 4 kohta >Alkuperäinen teksti> 4. Jokaisen jäsenvaltion on nimettävä lupien myöntämisestä vastaava viranomainen tai vastaavat viranomaiset. Lupa myönnetään pääasiallisesti käytettäväksi markkinoilla siinä jäsenvaltiossa, joka sen myöntää. >EP:n äänestyksessä hyväksytty teksti> 4. Jokaisen jäsenvaltion on nimettävä lupien myöntämisestä vastaava viranomainen. (Tarkistus 62) 17 artikla >Alkuperäinen teksti> 17 artikla >EP:n äänestyksessä hyväksytty teksti> Poistetaan. >Alkuperäinen teksti> 1. Jos patentin kohteena on menetelmä uuden tuotteen tuottamiseksi, muun kuin patentinhaltijan valmistamaa samanlaista tuotetta on pidettävä patentoitua menetelmää käyttämällä saatuna, jollei toisin todisteta. >Alkuperäinen teksti> 2. Siinä tapauksessa, että toisin todistetaan, on otettava huomioon vastaajan oikeutettu etu suojella valmistus- ja liikesalaisuuksiaan. (Tarkistus 63) 18 artiklan 1 kohdan ensimmäinen alakohta >Alkuperäinen teksti> 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 2000. Niiden on ilmoitettava tästä komissiolle viipymättä. >EP:n äänestyksessä hyväksytty teksti> 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää tammikuuta 1999. Niiden on ilmoitettava tästä komissiolle viipymättä. (Tarkistus 64) 18 a artikla (uusi) >EP:n äänestyksessä hyväksytty teksti> 18 a artikla 18a. Komissio julkaisee viiden vuoden välein tämän direktiivin täytäntöönpanon jälkeen kertomuksen siitä, onko tästä direktiivistä aiheutunut ongelmia, jotka koskevat kansainvälisiä sopimuksia ihmisoikeuksien suojelemiseksi, joihin jäsenvaltiot ovat liittyneet tai joiden osalta ne ovat tehneet yhteistyötä. Se toimittaa tämän kertomuksen Euroopan parlamentille ja neuvostolle. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi bioteknologian keksintöjen oikeudellisesta suojasta (KOM(95)0661 - C4-0063/96 - 95/0350(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle (KOM(95)0661 - 95/0350(COD)) ((EYVL C 296, 8.10.1996, s. 4)), - ottaa huomioon EY:n perustamissopimuksen 189 b artiklan 2 kohdan ja 100 a artiklan, joiden mukaisesti komissio on antanut ehdotuksen (C4-0063/96), - ottaa huomioon työjärjestyksensä 58 artiklan, - ottaa huomioon oikeusasioita ja kansalaisten oikeuksia käsittelevän valiokunnan mietinnön sekä maataloutta ja maaseudun kehittämistä käsittelevän valiokunnan, ympäristö-, terveys- ja kuluttajansuojavaliokunnan, talous- ja raha-asioita sekä teollisuuspolitiikkaa käsittelevän valiokunnan sekä kehitys- ja yhteistyövaliokunnan lausunnot (A4-0222/97), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Muistuttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 5. Kehottaa puhemiestään välittämään tämän lausunnon neuvostolle ja komissiolle.